(3) Ons dood – die heerlike uitsig van elkeen wat in Christus sterf (Perkins) | Ons enigste Troos
(3) Ons dood – die heerlike uitsig van elkeen wat in Christus sterf (Perkins)
William Perkins skryf: Ons liggame in die graf is soos bome in die wintertyd. Deur die verborge vereniging met Christus sal ons liggame herleef. Die sangtyd kom nader! En, sê dieselfde Perkins , as die duiwel u aanval op u sterfbed en u sien geen uitweg nie, sluit dan u oë en sê niks nie. Sê dan: Here Jesus, in u hande gee ek my gees oor ! (Handelinge 7:59)
Here Jesus, in u hande gee ek my gees oor ! (Handelinge 7:59. Vgl ook Ps 31:6 en Lukas 23:46 ) – ‘n ryk, betekenisvolle sterfbedgebed. Dit was die gebed van die sterwende Stefanus. Sterwende gee hy sy gees oor in die hande van die Here Jesus – om vir ewig te lewe, al het hy ook gesterwe. Hy sterf, maar hy lewe; hy sterf, maar hy is by Jesus. Immers, niks – ook nie die dood nie – kan ons skei van die liefde van God, wat in Christus Jesus, ons Here, is nie (Rom 8:39). Hierdie feit lê vas, gewaarborg in die dood van Christus (Rom 8:34). Daarom kan ons in die gesig van die duiwel sê: Here Jesus, in u hande gee ek my gees oor ! (Handelinge 7:59) As die duiwel sy hande uitsteek na my lewe, lê ek my lewe in die hande van Jesus. En dan sing ek:
U is my eewge rots, o HERE!
Diep in u veil’ge sy
sal ek genestel bly.
in veil’ge hoede hou. (Psalm 31:3,4 – Totius)
This entry was posted on Februarie 6, 2012, in Ongekategoriseerd. Bookmark the permalink.	Lewer kommentaar
← Preek Sondag 16:40-42
Preek Sondag 16:43 →